Helene Fischer

D **Helene Fischer** (* 5. Augschte 1984 z Krasnojarsk, Sowjetunion) isch e dytschi Schlagersängeri, Dänzeri un Entertaineri. Si zellt mit iber 18 Millione verchaufte Dondreger zue dr erfolgrychschte Sänger*ne vu Dytschland. Ihri Albe *«Farbenspiel»* un *«Best of Helene Fischer»* ghere zue dr maischtverchaufte Musikalbe z Dytschland. Di mehfach pryysgchrent Chinschtleri schafft au fir s Färnseh un bresäntiert an dr Wynächte syter anne 2011 *«Die Helene Fischer Show»*.

## Härchumft un Uusbildig
D Helene Fischer isch as zwait Chind vum russlanddytsche Eebaar Maria un Peter Fischer z Sibirien uf d Wält chuu. Ihre Vater het as Sportlehrer gschafft un ihri Mueter as Ingenieuri an erer Hochschuel. D Großeltere sin Wolgadytschi gsii, wu 1941 uf Sibiririe deportiert wore sin. Anne 1988 sin ihri Elter mit ihre un ihre sechs Johr eltere Schweschter uf Wöllstein z Rhyland-Pfalz uusgwanderet. D Helene Fischer isch z Wöllstein uf Realschuel un het dert scho an Theater-AG un Musicalkurs dailgnuu.

Noch em Realschuelabschluss anne 2000 het d Helene Fischer an dr *Stage & Musical School* z Frankfurt am Main e dreijehrigi Uusbildig gmacht, wu si mit dr Bihniryfibriefig as staatlig anerkännti Musicaldarstelleri abgschlosse het. Scho in dr Zyt vu ihren Uusbildig het si erschti Engaschmänts ghaa. Si isch am Staatstheater Darmstadt in d *Rocky Horror Show* un am Volkstheater Frankfurt in dr Schlagerrevue *Fifty-Fifty* un em Musical *Anatevka* ufdrätte. 

## Karriere

Dr Fischer ihri Mueter het e Demo-CD an dr Chinschtlermanager Uwe Kanthak gschickt. Dää het derno Kontakt mit em Produzänt Jean Frankfurter ufgnuu, un d Fischer het e Platteverdrag iberchuu. Ihri Färnsehpremiere het d Fischer am 14. Mai 2005 im Erschte im *Hochzeitsfest der Volksmusik* ghaa, wu si ne Duett mit em Florian Silbereisen gsunge het. Am 3. Februar 2006 isch ihre erscht Album *«Von hier bis unendlich»* erschine.

Ihre dritt Studioalbum *«Zaubermond»* (2008) isch bis uf Blatz 2 vu dr dytsch Albumchart chuu, ihre viert Album *So wie ich bin* (2009) isch wider uf Blatz 2 vu dr dytsche Albumchart, z Eschtrych bis uf Blatz 1 chuu, in dr Schwyz uf Blatz 7. Mit ihrem fimfte Studioalbum *«Für einen Tag»* (2011) isch si derno au z Dytschland uf Blatz 1 vu dr Albumchart chuu, z Eschtrych un in dr Schwyz je uf Blatz 2. Ihr sechst Studioalbum *«Farbenspiel»* (2013) isch schließlig in allene drei Länder uf Blatz 1 vu dr Albumchart chuu. Us däm Album isch am 29. November 2013 d Singleuuskopplig *«Atemlos durch die Nacht»* erschine, ihre bishär greschte Hit, wu z Dytschland bis uf Blatz 3 vu dr Singlechart chuu isch, z Eschtrych uf Blatz 1 un in dr Schwyz uf Blatz 2.

## Sunschtigs
Ab Mai 2008 isch d Helene Fischer mit Florian Silbereisen liiert gsii. Di baide hän as Draumbaar vum dytsche Schlager gulte. Im Dezämber 2018 hän si verchindet, ass si scho lenger drännt seie. 

D Fischer engaschiert si syt em Dezämber 2012 im Verein *roterkeil* gege Prostitution vu Minderjehrige.

## Uusgläseni Diskografy

## Filmografy
* 2013: Das Traumschiff: Puerto Rico
* 2015: Tatort: Schwarzer Ritter

## Uuszaichnige (Uuswahl)
* **Bambi**
** 2013: in dr Kategory *Musik national*
** 2014: in dr Kategory *Entertainment*

* **ECHO Pop**
** 2009: in dr Kategory *Deutschsprachiger Schlager*
** 2009: in dr Kategory *DVD Produktion des Jahres* (Mut zum Gefühl&nbsp;– Helene Fischer live)
** 2010: in dr Kategory *DVD Produktion national* (Zaubermond live)
** 2012: in dr Kategory *Deutschsprachiger Schlager*
** 2013: in dr Kategory *Deutschsprachiger Schlager*
** 2013: in dr Kategory *DVD national* (Für einen Tag – Live 2012)
** 2014: in dr Kategory *Album des Jahres* (Farbenspiel)
** 2014: in dr Kategory *Deutschsprachiger Schlager*
** 2015: in dr Kategory *Deutschsprachiger Schlager*
** 2015: in dr Kategory *Hit des Jahres* (Atemlos durch die Nacht)
** 2015: in dr Kategory *Album des Jahres* (Farbenspiel)
** 2015: in dr Kategory *DVD national* (Farbenspiel – Live 2014)
** 2016: in dr Kategory *Album des Jahres* (Weihnachten)
** 2016: in dr Kategory *Musik-DVD/Blu-ray national* (Weihnachten un Farbenspiel Live)
** 2016: in dr Kategory *Live-Act national* (Farbenspiel Live – Die Stadion-Tournee)
** 2016: in dr Kategory *Crossover* (Weihnachten)

* **Goldene Henne**
** 2007: in dr Kategory *Aufsteigerin des Jahres*
** 2008: in dr Kategory *Musik*
** 2010: in dr Kategory *Musik*
** 2012: in dr Kategory *Musik*
** 2014: in dr Kategory *Musik*
** 2014: in dr Kategory *Superhenne*

* **Goldene Kamera**
** 2012: in dr Kategory *Beste Musik national*
** 2016: in dr Kategory *Beliebtester deutscher Musik-Act*

* **Krone der Volksmusik**
** 2008: in dr Kategory *Erfolg des Jahres 2007*
** 2009: in dr Kategory *Erfolg des Jahres 2008*
** 2010: in dr Kategory *Erfolgreichste Sängerin 2009*
** 2012: in dr Kategory *Erfolgreichste Sängerin 2011*

* **Romy**
** 2014: in dr Kategory *Beliebteste/r Moderator/in – Show*

* **St. Georgs Orden des Semperopernballs e. V.**
** 2012: in dr Kategory *Sonderpreis*

* **World Music Awards**
** 2014: in dr Kategory *Best-selling German Artist*

## Literatur
* *Helene Fischer – Ihre größten Erfolge. Arrangiert für Klavier, Gesang + Gitarre.* Songbook, Bosworth, Berlin u.&nbsp;a. 2009, ISBN 978-3-86543-409-8.
* Sabine Meltor: *Helene Fischer*. CBX, München 2014, ISBN 978-3-9816801-0-2.
* Conrad Lerchenfeldt: *Helene Fischer*, Riva, München 2014, ISBN 978-3-86883-453-6.

## Weblink

* Offiziälli Websyte
* 
* Raoul Löbbert: Der deutsche Volkskörper. Helene Fischer bestimmt die Leitkultur auf der Ballermann-Party. Warum nur?, in: Christ und Welt 38/2014.

## Fueßnote